CELEX: 62021CN0633
Language: et
Date: 2021-10-14 00:00:00
Title: Kohtuasi C-633/21: 14. oktoobril 2021 esitatud hagi – Euroopa Komisjon versus Kreeka Vabariik

20.12.2021   
            
            
               ET
            
            
               Euroopa Liidu Teataja
            
            
               C 513/24
            
         
      14. oktoobril 2021 esitatud hagi – Euroopa Komisjon versus Kreeka Vabariik
      (Kohtuasi C-633/21)
      (2021/C 513/34)
      Kohtumenetluse keel: kreeka
      
         Pooled
      
      
         Hageja: Euroopa Komisjon (esindajad: M. Kostantinidis, M. Noll-Ehlers)
      
         Kostja: Kreeka Vabariik
      
         Hageja nõuded
      
      Hageja palub Üldkohtul:
      
                  1)
               
               
                  tunnistada, et kuna Kreeka Vabariik:
                  
                              —
                           
                           
                              esiteks ületas alates 2010. aastast süstemaatiliselt ja jätkuvalt lämmastikdioksiidi aasta piirtasemeid Ateena linnastus (EL0003), on see liikmesriik rikkunud kohustust, mis tuleneb talle direktiivi 2008/50/EÜ (1) artiklist 13 koostoimes selle direktiivi XI lisaga;
                           
                        
                              —
                           
                           
                              teiseks ei võtnud alates 11. juunist 2010 vastu vajalikke meetmeid, et tagada NO2 aasta piirtaseme järgmine Ateena linnastus (EL0003), on see liikmesriik rikkunud kohustust, mis tuleb talle direktiivi 2008/50 artikli 23 lõikest 1 (koostoimes selle direktiivi XV lisa punktiga A) ja eelkõige nimetatud direktiivi artikli 23 lõike 1 teises lõigus esitatud kohustust kehtestada asjakohased meetmed, nii et saavutamata jätmise ajavahemik jääks võimalikult lühikeseks.
                           
                        
            
                  2)
               
               
                  mõista kohtukulud välja Kreeka Vabariigilt.
               
            
         Väited ja peamised argumendid
      
      Hagi esimese väitega rõhutab komisjon, et direktiiv 2008/50 välisõhu kvaliteedi ja Euroopa õhu puhtamaks muutmise kohta nõuab, et liikmesriigid piiraks oma elanike kokkupuudet lämmastikdioksiidiga (NO2). Komisjon väidab, et alates 2006. aastast, kui direktiivi 2008/50 artikli 13 alusel muutus kohustuslik järgida lämmastikdioksiidi (NO2) päevaseid ja aasta piirtasemeid, ei ole Kreeka Vabariik järjepidevalt – tuginedes tema esitatud õhukvaliteedi aasta-aruannetele – järginud Ateena linnastus (EL0003) päevaseid piirtasemeid.
      Hagi teise väitega märgib komisjon, et direktiivi 2008/50 artikli 23 lõike 1 teine lõik paneb liikmesriikidele piirtasemete ületamise korral selge ja kiireloomulise kohustuse kehtestada õhukvaliteedi kavades asjakohased meetmed, nii et saavutamata jätmise ajavahemik jääks võimalikult lühikeseks. Komisjon rõhutab, et Kreeka Vabariik rikkus direktiivi 2008/50 artikli 23 lõikes 1 kehtestatud kohustust, kui ta ei koostanud asjakohast õhukvaliteedi kava lämmastikdioksiidi kohta, mis hõlmaks Ateena linnastut (EL0003).
      
         (1)  Euroopa Parlamendi ja nõukogu 21. mai 2008. aasta direktiiv 2008/50/EÜ välisõhu kvaliteedi ja Euroopa õhu puhtamaks muutmise kohta (ELT 2008, L 152, lk 1).